ระเบียบระเบียบว่าด้วยวิธีการพิจารณารับบรรจุข้าราชการที่ออกจากราชการไปแล้วกลับเข้ารับราชการ[๑] อาศัยอำนาจตามความในมาตรา ๑๑ (๘) และมาตรา ๓๒แห่งพระราชบัญญัติระเบียบข้าราชการพลเรือน พ.ศ. ๒๔๙๗ ก.พ.วางระเบียบวิธีการพิจารณารับบรรจุข้าราชการที่ออกจากราชการไปแล้ว กลับเข้ารับราชการไว้ดังต่อไปนี้ข้อ ๑ระเบียบนี้ให้ใช้บังคับแก่กระทรวงทบวงกรมฝ่ายพลเรือนข้อ ๒ข้าราชการใด ๆ นอกจากข้าราชการประจำต่างประเทศพิเศษ และข้าราชการพลเรือนวิสามัญออกจากราชการไปแล้ว ถ้าสมัครกลับเข้ารับราชการในตำแหน่งข้าราชการพลเรือนในชั้นอันดับ และขั้นที่ไม่สูงกว่าเดิม ให้ยื่นคำขอกลับเข้ารับราชการพร้อมด้วยเอกสารดังต่อไปนี้(๑) หนังสือแสดงคุณสมบัติตามพระราชบัญญัติระเบียบข้าราชการพลเรือน พ.ศ. ๒๔๙๗ และหลักฐานแสดงพื้นความรู้(๒) หนังสือรับรองการตรวจโรคจากนายแพทย์ของทางราชการ(๓) ประวัติการรับราชการที่ได้เคยทำมาก่อนแล้วทุกแห่งโดยมีหนังสือรับรองของปลัดกระทรวง ปลัดทบวง หรืออธิบดีผู้บังคับบัญชาเดิมแล้วแต่กรณี ว่าออกจากราชการนั้น ๆ เพราะเหตุใด(๔) ประวัติระหว่างอยู่นอกราชการจนถึงวันยื่นใบสมัครกลับเข้ารับราชการ โดยมีหนังสือรับรองของผู้อำนวยการหรือของผู้จัดการหน่วยงานซึ่งผู้นั้นเคยทำงานภายหลังที่ออกจากราชการทุกแห่ง (ถ้าเคย) ว่าออกจากงานนั้น ๆเพราะเหตุใดข้อ ๓ผู้สมัครกลับเข้ารับราชการต้องมีคุณสมบัติตามมาตรา ๔๔หรือแม้จะขาดคุณสมบัติตามมาตรา ๔๔ แต่ถ้าผู้นั้นได้รับการยกเว้นตามมาตรา ๔๔ แล้วก็สมัครกลับเข้ารับราชการได้ข้อ ๔พื้นความรู้ คุณวุฒิ และความสามารถในราชการของผู้สมัครกลับเข้ารับราชการต้องไม่ต่ำกว่าระดับของตำแหน่งที่จะบรรจุและแต่งตั้งนั้น เว้นแต่ในกรณีพิเศษ เช่นในท้องที่กันดาร หรือเป็นผู้มีความรู้ความชำนาญเป็นพิเศษเฉพาะตัวซึ่งทางราชการประสงค์ในกรณีเช่นนี้ให้บันทึกเหตุผลนั้นโดยละเอียดไว้ในรายงานการประชุมด้วยข้อ ๕ข้าราชการผู้ใดออกจากราชการไปเพราะหย่อนความสามารถด้วยเหตุใด ๆในอันที่จะปฏิบัติหน้าที่ราชการของตนจะกลับเข้ารับราชการได้ต่อเมื่อเหตุที่ทำให้หย่อนความสามารถนั้นได้สิ้นสุดลงแล้วข้อ ๖การบรรจุข้าราชการที่ออกจากราชการไปแล้วกลับเข้ารับราชการเป็นข้าราชการพลเรือนชั้นจัตวาหรือชั้นตรีให้ทำได้ต่อเมื่อไม่มีผู้สอบแข่งขันหรือสอบคัดเลือกค้างการบรรจุอยู่เว้นแต่ในกรณีพิเศษดังกล่าวในข้อ ๔แต่ให้บันทึกเหตุผลโดยละเอียดไว้ในรายงานการประชุมด้วยข้อ ๗ให้ปลัดกระทรวง ปลัดทบวง หรืออธิบดีเจ้าสังกัดที่จะรับบรรจุ แล้วแต่กรณีเป็นผู้พิจารณารับสมัคร ตลอดจนตรวจสอบเรื่องต่าง ๆ ตามข้อ ๒ ข้อ ๓ ข้อ ๔ ข้อ ๕และข้อ ๖ ถ้าเห็นเป็นการสมควรให้นำเสนอผู้มีอำนาจและหน้าที่พิจารณาอนุมัติการโอนตามมาตรา๓๐ เพื่อพิจารณาอนุมัติ การพิจารณาให้เพ่งเล็งถึงผลแห่งงานเป็นสำคัญโดยเฉพาะอย่างยิ่งตำแหน่งข้าราชการพลเรือนที่จะบรรจุใหม่นั้นต้องมีลักษณะงานคล้ายกับตำแหน่งเดิมหรือต้องใช้วิชาที่ผู้นั้นได้รับปริญญาหรือประกาศนียบัตร นอกจากนี้จะให้ทดลองปฏิบัติการงานดูก็ได้ข้อ ๘เมื่อผู้มีอำนาจและหน้าที่พิจารณาอนุมัติการโอนตามมาตรา ๓๐พิจารณาเห็นว่าเหมาะสมกับราชการที่จะรับเข้าบรรจุ และอนุมัติแล้วให้ผู้มีอำนาจสั่งบรรจุตามมาตรา ๓๐ สั่งบรรจุได้แต่สำหรับการบรรจุเข้าเป็นข้าราชการพลเรือนชั้นจัตวาหรือชั้นตรีให้นำความในวรรครองสุดท้ายแห่งมาตรา ๕๒ มาใช้บังคับข้อ ๙ห้ามมิให้บรรจุข้าราชการที่ออกจากราชการไปแล้วกลับเข้ารับราชการก่อนวันที่ผู้มีอำนาจและหน้าที่พิจารณาอนุมัติการโอนตามมาตรา๓๐ ได้พิจารณาอนุมัติข้อ ๑๐ในกรณีที่ผู้มีอำนาจและหน้าที่พิจารณาอนุมัติการโอนตามมาตรา ๓๐เห็นสมควรบรรจุในชั้น อันดับ และขั้นที่สูงกว่าเดิม ให้ขออนุมัติ ก.พ. เป็นราย ๆไป การขออนุมัติ ก.พ. ให้เจ้ากระทรวงที่จะรับบรรจุส่งเอกสารต่าง ๆ ตามข้อ ๒ ข้อ ๓ ข้อ๔ และข้อ ๕ พร้อมทั้งชี้แจงเหตุผลในการที่ควรบรรจุในชั้น อันดับ และขั้นที่สูงกว่าเดิมโดยละเอียดไปเพื่อประกอบการพิจารณาของ ก.พ. ด้วยข้อ ๑๑การบรรจุข้าราชการที่ออกจากราชการไปแล้วกลับเข้าเป็นข้าราชการพลเรือนชั้นพิเศษให้รัฐมนตรีเจ้าสังกัดที่จะรับบรรจุนั้นรายงานไปยังคณะรัฐมนตรีเพื่อพิจารณาอนุมัติและเมื่อได้รับอนุมัติแล้ว ให้รัฐมนตรีเจ้าสังกัดเป็นผู้สั่งบรรจุข้อ ๑๒เมื่อได้สั่งบรรจุแล้วให้ส่งสิ่งต่าง ๆ ดังต่อไปนี้ไปยังสำนักงาน ก.พ.ภายในกำหนดสามสิบวันนับแต่วันบรรจุเป็นต้นไป คือ(๑) สำเนาคำสั่งบรรจุ(๒) สำเนารายงานการประชุม หรือสำเนามติคณะรัฐมนตรีแล้วแต่กรณี(๓) สำเนาหนังสือแสดงคุณสมบัติ หลักฐานแสดงพื้นความรู้และหนังสือรับรองการตรวจโรคจากนายแพทย์ของทางราชการ(๔) สำเนารายงานการตรวจสอบและแบบประวัติที่กรอกข้อความและตรวจสอบถูกต้องแล้ว (แบบรายงานการตรวจสอบให้เป็นไปตามแบบท้ายระเบียบนี้)(๕) รูปถ่ายขนาด ๔ x ๖ เซนติเมตร ๒ รูปข้อ ๑๓การบรรจุข้าราชการที่ออกจากราชการไปแล้วกลับเข้ารับราชการเป็นข้าราชการพลเรือนซึ่งได้ปฏิบัติตามวิธีการพิจารณาเพื่อรับบรรจุข้าราชการตามมาตรา ๕๕แห่งพระราชบัญญัติระเบียบข้าราชการพลเรือน พ.ศ. ๒๔๙๕ก่อนวันประกาศใช้บังคับระเบียบนี้ให้เป็นอันใช้ได้ให้ไว้ ณ วันที่ ๙ มิถุนายน พ.ศ. ๒๔๙๗พลอากาศโท มุนี มหาสันทนะ เวชยันตรังสฤษฎ์รองนายกรัฐมนตรีลงนามแทนนายกรัฐมนตรี ประธาน ก.พ.[เอกสารแนบท้าย]๑.แบบรายงานการตรวจสอบข้าราชการที่ออกจากราชการไปแล้วกลับเข้ารับราชการ(ดูข้อมูลจากภาพกฎหมาย)[๑] ราชกิจจานุเบกษาเล่ม ๗๑/ตอนที่ ๓๙/หน้า ๘๘๔/๒๒ มิถุนายน ๒๔๙๗